Spoznávame jarné kvietky

Na aktivite „Spoznávame jarné kvietky“ sa zúčastnilo 9 detí vo veku od 3 do 6 rokov. Spoločne sme sa vybrali na jarnú prechádzku po lúke, kde deti pozorovali rôzne druhy kvietkov, ich farby, tvary a vôňu. Počas prechádzky si deti kvietky opatrne trhali a učili sa ich správne pomenovať. Spoločne sme si pomenovali púpavy, sedmokrásky a ďalšie jarné kvety, ktoré sme na lúke objavili. Deti mali možnosť rozprávať sa o prírode, o tom, kde kvietky rastú a prečo je dôležité správať sa k prírode ohľaduplne. Aktivita podporovala rozvoj slovnej zásoby, poznávacích schopností, pozornosti a vzťahu k prírode. Po prechádzke sme si z nazbieraných púpav vyrobili vence. Deti si pri ich pletení precvičovali jemnú motoriku, trpezlivosť a tvorivosť. Z hotových vencov mali veľkú radosť a s nadšením si ich navzájom ukazovali. Aktivita prebiehala v príjemnej atmosfére a deti sa do všetkých činností zapájali aktívne a s úsmevom. 

